**OPĆA BOLNICA VARAŽDIN**

**Ivana Meštrovića 1, Varaždin**

**Broj RKP : 32328 Razdjel : 016**

**Matični broj : 3376982 Šifra djelatnosti : 8610 OIB: 59638828302**

Varaždin, 26. srpanj 2023. god.

**OBRAZLOŽENJE I. IZMJENA I DOPUNA FINANCIJSKOG PLANA ZA 2023. GODINU**

I. izmjene i dopune financijskog plana donijet će se i izvršavat će se u skladu s načelima jedinstva i točnosti proračuna, načelu jedne godine, uravnoteženosti, obračunske jedinice, univerzalnosti, specifikacije , dobrog financijskog upravljanja i transparentnosti.

I izmjene i dopune financijskog plana Opće bolnice Varaždin čine prihodi i primici te rashodi i izdaci raspoređeni u programe koji se sastoje od aktivnosti i projekata , a iskazani su prema ekonomskoj i funkcijskoj klasifikaciji te izvorima financiranja. Obrazloženje I. izmjena i dopuna financijskog plana sastoji se od obrazloženja općeg dijela I. izmjena i dopuna financijskog plana po ekonomskoj klasifikaciji i izvorima financiranja, dok posebni dio I. izmjena i dopuna financijskog plana opisuje programe, projekte i aktivnosti.

I. izmjene i dopune financijskog plana Opće bolnice Varaždin za 2023. godinu izrađene su prema metodologiji propisanoj Zakonom o proračunu (NN 144/21) , i pod zakonskim aktima kojima se regulira provedba zakonskih rješenja, i to Pravilnikom o proračunskim klasifikacijama (NN 26/10, 120/13, i 01/20), Pravilnikom o proračunskom računovodstvu i računskom planu (NN 124/14, 115,15, 87/16, 3/18, 126/19, 108/20), i Zakonom o fiskalnoj odgovornosti (NN 111/ 18).

Sukladno Zakonu o proračunu, a na temelju Smjernica ekonomske i fiskalne politike za trogodišnje razdoblje Ministarstva financija, dostavljenih Uputa za izradu I. izmjena i dopuna Proračuna Varaždinske županije za 2023. godinu KLASA: 400-02/22-01/3,URBROJ: 2186-07/1-23-7 od 14. srpnja 2023. , te prikupljenih podataka od odjela i službi OB Varaždin, izrađene su I. izmjene i dopune financijskog plana za 2023.godinu.

OBRAZLOŽENJE OPĆEG DIJELA I . IZMJENA I DOPUNA FINANCIJSKOG PLANA ZA 2023. GODINU

I. izmjene i dopune financijskog plana Opće bolnice Varaždin za 2023. godinu planirane su u iznosu od 90.711.785,00 € što je za 14,64% više u odnosu na financijski plan za 2023. godinu.

Strukturu I. izmjena i dopuna financijskog plana za 2023. godinu čine:

* Prihodi poslovanja : 90.708.285,00 €
* Prihodi od prodaje nefinancijske imovine : 3.500,00 €
* Rashodi poslovanja : 72.543.092,00 €
* Rashodi za nabavu nefinancijske imovine : 10.812.388,00 €
* Raspoloživa sredstva iz prethodne godine : -6.636.141,00 €

Ukupni prihodi u I. izmjenama i dopunama financijskog plana za 2023. godinu planirani su u iznosu od 90.711.785,00 € , a prema ekonomskoj klasifikaciji na razini skupine to su :



Prema izvorima financiranja prihodi /rashodi u I. izmjenama i dopunama financijskog plana za 2023. godinu planirani su u slijedećim iznosima:



Najveći udio u prihodima I. izmjena i dopuna financijskog plana za 2023. godinu ima izvor 43 – Prihodi za posebne namjene u ukupnom iznosu od 59.549.877,00 € ili 70,83% , ostvareni su na temelju ugovornih obveza sa HZZO-om i u najvećem dijelu se koriste za podmirenje Rashoda za zaposlene i Materijalnih rashoda. Porast prihoda na ovom izvoru dogodio se zbog povećanja cijena usluga od strane HZZO-a i to 1. siječnja 2023. kod prelaska na euro, 1. travnja 2023. godine i 1.lipnja 2023. godine te istovremenim povećanjem limita, iznosa za posebno skupe lijekove i iznosa za provođenje određenih postupaka.

Slijedeća veća stavka prema izvorima financiranja je izvor 52 – Ostale pomoći koje iznose 12.289.308,00 € odnosno 14,62% i koriste se najvećim dijelom za podmirenje Materijalnih rashoda i jednim dijelom rashoda za zaposlene prema NN 65/23 od 15. lipnja 2023. godine 'Pomoć za privremeni dodatak na plaću'. Do povećanja ovog izvora došlo je zbog prije spomenute Pomoći za privremeni dodatak na plaću i procijenjenog iznosa pomoći HZZO za OB Varaždin sa namjenom podmirenja troškova lijekova i potrošnog medicinskog materijala.

Slijedi planirani izvor financiranja 51 – Pomoći iz EU u iznosu od 6.124.293,00 € odnosno 7,28%, i koristi se najvećim dijelom za podmirenje Rashoda za nabavu proizvedene dugotrajne imovine. Na ovom izvoru došlo je do pada prihoda iz razloga smanjenja dinamike pribavljanja usluga i dobavljača u izvođenju projekata financiranih iz sredstava EU.

Opći prihodi i primici iz županijskog proračuna (izvor 11 i 44) planirani su u iznosu od 4.310.067,00 € odnosno 5,13% i koriste se najvećim dijelom za Rashode za nabavu proizvedene dugotrajne imovine i Rashode za dodatna ulaganja na nefinancijskoj imovini

Ukupni rashodi u I. izmjenama i dopunama financijskog plana za 2023. godinu planirani su u iznosu od 84.075.644,00 € , a prema ekonomskoj klasifikaciji na razini skupine dani su u tabličnom prikazu kako je navedeno:



Rashodi poslovanja u I. izmjenama i dopunama financijskog plana za 2023. godinu planirani su u iznosu od 72.543.092.00 € ili 86,28% . Više od polovine ukupnih rashoda odnosno 59,41% odnosi se na Rashode za zaposlene. Do povećanja rashod za zaposlene došlo je iz razloga što su sindikati dogovorili povećanja osnovice za izračun plaća te dodataka za neke kategorije zaposlenika.

Slijedeći značajniji rashodi odnose se na Materijalne rashode sa 26,01% udjela u ukupnim rashodima.

Do njihovog značajnijeg povećanje došlo je zbog povećanja svih ulaznih troškova za: lijekove, potrošni medicinski materijal, energente i sve vrste usluga koje koristi OB Varaždin, a sve iz razloga rasta inflacije u svijetu.

Rashodi za nabavu proizvedene dugotrajne imovine čine udio od 7,91 %. Na ovim rashodima došlo je do smanjenja zbog prije spomenutog smanjenja dinamike izvođenja aktivnosti za realizaciju EU projekata.

Ukupni planirani donos manjka iz prethodne(ih) godina iznosi 60.522.429,00 € , a u 2023.godini planira se pokriti 6.636.141,00 €.



Šire obrazloženje prenesenog manjka dan je u Odluci o sukcesivnom pokriću manjka iz prethodnih godina.

U računu financiranja planirani iznosi za Primitke od financijske imovine i zaduživanja su 0,00 € , a Izdaci za financijsku imovinu i otplate zajmova su 720.164,00 €. Do povećanja Izdataka za financijsku imovinu i otplate zajmova došlo je zbog povećanja iznosa za otplatu glavnice za primljene kratkoročne kredite od tuzemnih kreditnih institucija.



*Izvor podataka : Prijedlog I. izmjena i dopuna financijskog plana za 2023.godinui ispisan iz sustava 'Riznica'.*

Izvještaj izradila : Odgovorna osoba:

Božena Čehok,mag.oec. Dr.sc. Damir Poljak, mag.soc.geront.

Voditelj odjela za plan i analizu Ravnatelj